TRUE คว้ารางวัลยอดเยี่ยม “องค์กรธุรกิจคาร์บอนต่ำและยั่งยืน”
TRUE รับรางวัลยอดเยี่ยม ธุรกิจคาร์บอนต่ำและยั่งยืน (LCSi) ประจำปี 2564 จากองค์การบริหารจัดการก๊าซเรือนกระจก (องค์การมหาชน)
TRUE รับรางวัลยอดเยี่ยม ธุรกิจคาร์บอนต่ำและยั่งยืน (LCSi) ประจำปี 2564 จากองค์การบริหารจัดการก๊าซเรือนกระจก (องค์การมหาชน)
16 ก.ย. 2564

ดร.ธีระพล ถนอมศักด์ยุทธ หัวหน้าคณะผู้บริหารด้านนวัตกรรมและความยั่งยืน บริษัท ทรู คอร์ปอเรชั่น จำกัด (มหาชน) หรือ TRUE ได้ร่วมประกาศเจตนารมณ์ว่า กลุ่มทรู มุ่งมั่นสู่การเป็นองค์กรที่ปล่อยก๊าซคาร์บอนไดออกไซด์สุทธิเป็นศูนย์ ภายในปี 2573 ด้วยใจที่มุ่งมั่น (HEART) ร่วมกับทุกภาคส่วนทั้งในและนอกองค์กร เพื่อสร้างโอกาสในการเข้าถึงคุณค่า ส่งเสริมสุขภาพและความเป็นอยู่ที่ดีของทุกคน (HEALTH) ผ่านนวัตกรรม เทคโนโลยี และการขับเคลื่อนสังคมคาร์บอนต่ำ เพื่อโลกใบนี้ที่ดีขึ้นและยั่งยืนไปด้วยกัน (HOME)
โดยรางวัลดังกล่าวตอกย้ำความมุ่งมั่นของกลุ่มทรู ในการขับเคลื่อนธุรกิจคาร์บอนต่ำและยั่งยืน ตั้งแต่การตั้งเป้าหมายที่ท้าทายสู่การเป็นองค์กรที่ปล่อยก๊าซคาร์บอนไดออกไซด์สุทธิเป็นศูนย์ หรือ Carbon Neutral ภายในปี 2573 เพื่อร่วมเป็นส่วนหนึ่งในการแก้ไขปัญหาการเปลี่ยนแปลงสภาพภูมิอากาศที่ทั่วโลกให้ความสำคัญ และสนับสนุนการลดก๊าซเรือนกระจกของประเทศไทย นอกจากนี้ กลุ่มทรู
นอกจากนี้ยังได้เข้าร่วมโครงการส่งเสริมภาคธุรกิจลดก๊าซเรือนกระจกโดยกำหนดเป้าหมายทางวิทยาศาสตร์ (Science-Based Target: SBT) สนับสนุนโดยองค์การบริหารจัดการก๊าซเรือนกระจก (องค์การมหาชน) หรือ TGO เพื่อพิจารณาการลดก๊าซเรือนกระจกที่มุ่งรักษาอุณหภูมิเฉลี่ยผิวโลกให้ต่ำกว่า 2 องศาเซลเซียส และพยายามจำกัดให้อุณหภูมิเฉลี่ยพื้นผิวโลกให้ต่ำกว่า 1.5 องศาเซลเซียสด้วย
ทั้งนี้ กลุ่มทรูดำเนินธุรกิจตามยุทธศาสตร์ด้านความยั่งยืนทั้งมิติเศรษฐกิจ สังคมและสิ่งแวดล้อม ภายใต้กรอบ “3 Hs : Heart-Health-Home” โดยวางกลยุทธ์และเดินหน้าพัฒนาธุรกิจคาร์บอนต่ำอย่างต่อเนื่อง ไม่ว่าจะเป็นการใช้ไฟฟ้าจาก Solar Cell ซึ่งมีการติดตั้งแล้วกว่า 3,200 ในปีที่ผ่านมา สามารถลดการปล่อยก๊าซเรือนกระจกได้ประมาณ 8,745 ตันคาร์บอนไดออกไซด์เทียบเท่า
อีกทั้งมีแผนขยายการติดตั้งอย่างต่อเนื่อง ร่วมกับพันธมิตรในการจัดหาและใช้ไฟฟ้าจากพลังงานสะอาดมากขึ้น การเพิ่มประสิทธิภาพการใช้พลังงาน การนำกลไกราคาคาร์บอนภายในองค์กร (Internal Carbon Pricing) มาใช้เป็นเครื่องมือช่วยตัดสินใจเลือกโครงการที่จะการลงทุนตั้งแต่ต้นทาง สนับสนุนการลงทุนโครงการคาร์บอนต่ำ และการนำนวัตกรรมต่างๆ เข้ามาขับเคลื่อน รวมถึงการนำแนวคิดหลักเศรษฐกิจหมุนเวียน (Circular Economy) มาประยุกต์ใช้ เพื่อให้เกิดการใช้ทรัพยากรอย่างมีประสิทธิภาพสูงสุด มุ่งสู่การเป็นองค์กรคาร์บอนต่ำและยั่งยืนต่อไป
อนึ่ง Low Carbon and Sustainable Business Index: LCSi เป็นดัชนีชี้วัดธุรกิจคาร์บอนต่ำและยั่งยืน จัดทำโดยองค์การบริหารจัดการก๊าซเรือนกระจก (องค์การมหาชน) หรือ TGO เพื่อใช้ประเมินองค์กรธุรกิจที่มีการดำเนินงานด้านการบริหารจัดการและลดการปล่อยก๊าซเรือนกระจกอย่างยั่งยืน ซึ่งประเมินข้อมูลที่จัดทำและเปิดเผยในรายงานประจำปี หรือ รายงานความยั่งยืนของบริษัทฯ ย้อนหลัง 3 ปี และการสัมภาษณ์ข้อมูล โดย TGO และคณะกรรมการผู้ทรงคุณวุฒิ ในมิติด้านเศรษฐกิจ สังคมและสิ่งแวดล้อม